

INFORMACIJA O OSTVARENJU GODIŠNjEG PLANA IMPLEMENTACIJE STRATEGIJE INTEGRIRANOG RAZVOJA OPĆINE SANSKI MOST ZA 2020. GODINU -

IZVJEŠTAJ O RAZVOJU

Sanski Most, septembar 2021.godine

IZVRŠNI SAŽETAK

Izvještaj o implementaciji Strategije integriranog razvoja Općine Sanski Most (2014-2023.) ima za cilj da pokrene sve bitne aktere na razmišljanje i doprinese boljem donošenju odluka o realizaciji strateških prioriteta ekonomskog, društvenog razvoja i zaštite životne sredine, u okviru 15 definiranih sektorskih ciljeva.

Planom implementacije za 2020. godinu predviđeno je provođenje 52 projekta ukupne vrijednosti 7.233.700,00 KM. U 2020. godini započeta je implementacija 20 projekata, od kojih su svi višegodišnji (završetak nije planiran do kraja 2020.) odnosno kreirani su na principu višegodišnjih mjera. Međutim, krajem prvog kvartala 2020. proglašeno je stanje prirodne nesreće usljed pandemije virusa COVID-19, koja je na snazi i do danas, tako da su sve aktivnosti Općinskog organa uprave bile usmjerene ka suzbijanju zdravstvenih i ekonomskih posljedica navedene pandemije.

U prvih mjesec dana pandemije obezbijeđena su zaštitna i dezinfekciona sredstva i oprema za privredne subjekte i zdravstvene ustanove, u saradnji sa javnim ustanovama i udruženjima vršena je stalna dezinfekcija otvorenih prostora i javnih površina, te je obezbijeđeno 3.000 zaštitnih maski za privredne subjekte i 500 zaštitnih maski za penzionere koji su predstavljali najrizičniju skupinu. U saradnji sa nadležnim inspekcijama vršen je intenzivan nadzor nad licima kojima je bila propisana obavezna samoizolacija, a o uspješno sprovedenim mjerama svjedoči i činjenica da je prvi slučaj zaraze u Sanskom Mostu zabilježen krajem aprila 2020., odnosno mjesec i po od dana proglašenja pandemije u BiH. Što se tiče mjera podrške, Općina je realizirala ukupno 391.000,00 KM u svrhu podrške primarnoj poljoprivrednoj proizvodnji (proljetna sjetva i podrška stočarstvu) s ciljem suzbijanja ekonomskih posljedica pandemije, kroz ukupno 3 programa podrške za oko 500 poljoprivrednih proizvođača

Po pitanju realizacije strateškog dokumenta, realizirano je ukupno 2.905.924,20 KM, a procenat realizacije projekata u izvještajnoj godini je srednji (40,17 %), što je, najviše zbog navedene pandemije, ispod trogodišnjeg prosjeka stepena implementacije koji iznosi 66,33% za posljednje 3 godine. Od ukupnog iznosa realiziranih sredstava 50,9% odnosno 1.478.913,40 KM je sufinansiranje iz budžeta Općine Sanski Most, dok je ostatak sredstava od 49,1% odnosno 1.427.010,80 KM obezbijeđeno iz eksternih izvora finansiranja. Srednji stepen implementacije je u najvećoj mjeri rezultat nedostatka sredstava finansiranja iz eksternih izvora, obzirom da su domaće institucije viših nivoa vlasti sredstva većinom plasirala u suszbijanje ekonomskih i izdravstvenih posljedica pandemije, dok su međunarodni partneri finansirali samo projekte za koje su bili potpisani ugovori do marta 2020. godine, odnosno nakon tog perioda nisu stvarali nove ugovorne obaveze niti su realizirali nove projektne aktivnosti.

U ekonomskom sektoru najveći rezultati su ostvareni kroz realizaciju projekata I mjera podrške privrednom sektoru u oblasti zapošljavanja, te kroz realizaciju projekata unaprijeđenja kvaliteta poslovne infrastrukture. U društvenom sektoru nastavljena je saradnja sa organima Mjesnih zajednica kroz izgradnju javne infrastrukture u ruralnim područjima, a ostvaren je značajan rezultat I na području unaprijeđenja kapaciteta subjekata nevladinog sektora. U sektoru okoliša najveći rezultati su otvareni kroz realizaciju projekata komunalne infrastrukture i unaprijeđenja javnih komunalnih usluga, te kroz jačanje sistema zaštite od prirodnih nesreća.

U pogledu ključnih prioriteta i fokusa za prethodnu 2020. godinu, isti su komplementarni sa gore navedenim rezultatima gdje je općina nastavila realizaciju projekata iz oblasti poljoprivrede i okoliša, te projekte na unaprijeđenju javne infrastrukture, te zapošljavanja kroz programe podrške privrednom sektoru, unaprijeđenje poslovne infrastrukture, te administrativnu i tehničku podršku privrednim subjektima za samostalnu pripremu i realizaciju projekata finansiranih od strane institucija viših nivoa vlasti i međunarodnih partnera. Kako je i navedeno, implementacija je pokrila sve prioritete i fokuse, ali u nedovoljnoj mjeri zbog nedostatka sredstava usljed pandemije i vanrednog stanja proglašenog na nivou cijele države.

Što se tiče izgradnje institucionalnih kapaciteta za učinkovito upravljanje razvojem, Jedinica za upravljanje razvojem (JURA) je i tokom 2020. godine radila u nešto smanjenom kapacitetu, odnosno radila je uskladu sa epidemiološkim mjerama propisanim od strane nadležnih Kriznih štabova, i bila nosilac skoro svih aktivnosti vezanih za pripremu i realizaciju projektnih aktivnosti, a nastavljena je i uspješna saradnja sa privrednim sektorom kroz neposrednu komunikaciju, terensku posjetu, te institucionalnu saradnju kroz Privredni savjet.

Kada je riječ o zaključcima i korektivnim akcijama u pogledu prethodne godine, najveće prepreke ili teškoće u realizaciji projektnih aktivnosti uzrokovane su nedostatkom izvora finansiranja izvan budžeta Općine Sanski Most usljed globalne pandemije. Pandemija virusa Covid-19 je u potpunosti promijenila prioritetne aktivnosti za javna ulaganja, i cjelokupan koncept planiranja u narednih par godina mora se u potpunosti prilagoditi epidemiološkoj slici. Što se tiče odobrenih i realiziranih projekata, problem i dalje predstavljaju kompliciran sistem javnih nabavki koji se ogleda u dugotrajnim procedurama do samog početka realizacije.

1. UVOD

Strategiju integriranog razvoja općine Sanski Most za period 2014.-2023. godine izradio je Razvojni tim Općine u periodu januar-novembar 2013. godine, u okviru Projekta integriranog lokalnog razvoja (ILDP), koji predstavlja zajedničku inicijativu Vlade Švicarske i Razvojnog programa Ujedinjenih nacija (UNDP).

Strategija razvoja općine Sanski Most usvojena je udrugom mjesecu 2014.. godine na 12. redovnoj sjednici Općinskog Vijeća, održanoj dana 20.02.2014. godine. Kao operativni instrument za realizaciju strategije, općina priprema trogodišnji plan implementacije (1+2) svake godine od usvajanja strategije. Detaljni plan implementacije za 2014.- 2016. godinu je pripremljen i objavljen na web stranici općine. Nakon isteka prethodnih, Općinsko vijeće je u januaru 2020. usvojilo novi trogodišnji plan implementacije za period 2020. – 2022. god.

Ovaj izvještaj odnosi se na implementaciju strateških, odnosno sektorskih, prioritetnih projekata u 2015. godini, koji se, po MiPRO metodologiji, planiraju uz konsultacije sa svim bitnim akterima u zajednici u svim fazama implementacije strategije.

Nosilac izrade trogodišnjeg Plana implementacije (1+2) kao i izvještaja je JURA, koja u općini Sanski Most obavlja funkciju jedinice za upravljanje razvojem. Izvještaj je pripremljen u saradnji sa predstavnicima svih unutrašnjih organizacionih jedinica općine Sanski Most.

Podaci o implementaciji se kontinuirano prikupljaju tokom cjelokupnog perioda koji pokriva ovaj izvještaj i to korištenjem alata za praćenje implementacije Strategije (APIS-a) i na osnovu definiranih sektorskih i makroekonomskih pokazatelja (SMI tabela). Podaci se timski analiziraju, na osnovu čega se priprema kvalitativni osvrt na posmatrani period implementacije, kao i pouke i preporuke za naredni period.

Skupština USK je u maju 2021. usvojila Strategiju razvoja USK 2021. – 2027., koju će nakon službene objave Općina Sanski Most u skladu sa članom 20. Zakona o razvojnom planiranju Federacije BiH istu predložiti Općinskom vijeću kao strateški razvojni okvir u sklopu kojeg će općinski organ uprave kao nosilac izrade definirati svoje razvojne programe, mjere i projekte.

2. STRATEŠKI CILjEVI I PRIORITETI

2.1. Vizija

Strategijom razvoja općine Sanski Most za period 2014. – 2023. godine, definirana je sljedeća vizija:

Sanski Most – prirodna oaza zadovoljnih građana, "most" između ideje i uspjeha.

2.2. Strateški ciljevi

Strategijom razvoja općine Sanski Most za period 2014 – 2023. godine, definirana su 4 strateška cilja:

Strateški cilj 1:Unaprijeđen sistem podrške lokalnoj privredi

Strateški cilj 2:Izgrađeno resursno partnerstvo energetskih potencijala, poljoprivrede, okoliša i turizma

Strateški cilj 3:Izgrađeni ljudski, tehnički i administrativni kapaciteti javnog i nevladinog sektora u svrhu

poboljšanja kvaliteta života u lokalnoj zajednici

Strateški cilj 4: Stvoren europski imidž općine i institucionalizirana suradnja s dijasporom kao

razvojnom komponentom

2.3. Sektorski ciljevi

Strateški prioriteti za razvoj općine su: ekonomski razvoj, društveni razvoj i zaštita životne sredine. U okviru ovih sektora, definirani su sljedeći ciljevi:

*Ekonomski razvoj*

Sektorski cilj 1: Unaprijeđen sektor MSP kroz primjenu novih proizvodnih tehnologija i uspostavu sistema standardizacije uz povećanje ukupnog prihoda u sektoru prerađivačke industrije za 30 % do 2018. godine.

Sektorski cilj 2: Do 2017. godine kreiran povoljan poslovni ambijent u skladu sa nadležnostima lokalne samouprave kroz unaprijeđenje i prilagođavanje administrativnih postupaka.

Sektorski cilj 3: Do 2018. godine kvalitetno poboljšana poslovna infrastruktura u svrhu povećanja konkurentnosti i stepena realizacije novih investicija s naglaskom na prehrambeni, drvoprerađivački i energetski sektor.

Sektorski cilj 4: Do 2015. godine kreiran finalni turistički proizvod na bazi kulturno-historijskog naslijeđa i prirodnih potencijala.

*Društveni razvoj*

Sektorski cilj 1:Smanjenje emigracije stanovnika starosti do 35 godina za 30 % do 2018. godine.

Sektorski cilj 2: Do 2018. godine izgrađeni kapaciteti subjekata javnog i nevladinog sektora s ciljem poboljšanja dostupnosti postojećih i izgradnje novih novih javnih usluga u okviru zdravstva, obrazovanja i socijalne zaštite.

Sektorski cilj 3: Do 2018. godine kreirana ponuda kulturnih i sportskih sadržaja i unaprijeđeni infrastrukturni kapaciteti za aktivno korištenje slobodnog vremena.

Sektorski cilj 4: Do 2018. godine izgrađen i promoviran europski imidž općine Sanski Most kroz lokaliziranje EU i insititucionalnu saradnju sa dijasporom.

*Sektor zaštite i unapređenja okoliša*

Sektorski cilj 1: Uspostavljen kanalizacioni sistem u gradskom području do 2018. godine

Sektorski cilj 2: Proširenje vodovodne mreže na području općine / do 90 % pokrivenosti Općine / do 2018. godine

Sektorski cilj 3: Do 2018. godine osnaženi ljudski i tehnički kapaciteti JKP "Vodovod i kanalizacija" d.o.o. Sanski Most

Sektorski cilj 4: Do 2016. godine izgrađena javna komunalna infrastruktura za selektivno prikupljanje otpada i otkup sekundarnih sirovina.

Sektorski cilj 5: Do 2018. godine osnaženi ljudski i tehnički kapaciteti JKP "Sana" d.o.o. Sanski Most

Sektorski cilj 6: Do 2018. godine uspostavljen sistem energetske učinkovitosti objekata javnih ustanova u preduzeća uz smanjenje trenutnih troškova za 20 %.

Sektorski cilj 7: Do 2018. godine unaprijeđen sistem upravljanja vodama i zemljištem kao resursima.

2. 4. Ključni planirani prioriteti i fokusi za izvještajni godišnji period (2020. godina)

U skladu sa definiranim sektorskim ciljevima, prema usvojenom Planu rada Općinskog organa uprave i prema Planu implementacije strategije lokalnog razvoja za period 2020. - 2022., glavni prioriteti za 2020. godinu obuhvataju nastavak aktivnosti na realizaciji mjera i programa iz proteklog perioda, obzirom da su po strateškim dokumentima uglavnom definirani višegodišnji projekti i programi.

S tim u vezi, glavni prioriteti za 2020. godinu su bili:

* Nastavak saradnje sa UNDP kroz implementaciju projekata MEG, Dijaspora za razvoj i Jačanje uloge MZ u BiH
* Unaprijeđenje javne i komunalne infrastrukture – izgradnja vodovoda Zdena – Kamengrad, izgradnja kanalizacije Prvomajska, izgradnja kanalizacije Jezernice – Kruhari
* Unaprijeđenje poslovne infrastrukture u sklopu Poslovne zone Šejkovača
* Osnivanje poslovne zone ''Zdena'' na području nekadašnje fabrike ŠIP Sana
* Izrada projektno-tehničke dokumentacije za rekonstrukciju postojeće i izgradnju nove poslovne infrastrukture u budućoj Poslovnoj zoni Zdena
* Podrška privrednim subjektima u proširenju postojećih i realizaciji novih investicija
* Unaprijeđenje javne infrastrukture kroz sanaciju saobraćajnica u nadležnosti lokalne uprave
* Izgradnja javne rasvjete na principu LED tehnologije u gradskoj zoni
* Podrška primarnoj poljoprivrednoj proizvodnji
* Nastavak projekta stručnog usavršavanja za metalska zanimanja u saradnji sa dijasporom
* Izrada baze podataka stručne dijaspore
* Unaprijeđenje turističke ponude i revitalizacija turističkih potencijala kroz izgradnju turističke infrastrukture
* Unaprijeđenje kvaliteta srednjeg strukovnog obrazovanja i izmjena upisne politike u skladu sa potrebama lokalne privrede
* Unaprijeđenje komunikacije sa privrednim sektorom kroz redovno održavanje Privrednog savjeta i uspostavu info pointa za servisne informacije namijenjene privrednicima.
* Nastavak projektnog finansiranja udruženja s područja Sanskog Mosta
* Unaprijeđenje ljudskih i tehničkih kapaciteta organa uprave – uvođenje katastra komunalnih instalacija
* Izrada prostorno-planske dokumentacije – izrada Prostornog plana Općine
* Uvođenje elektronskog registra administrativnih postupaka organa uprave – e-uprava

2.5. Zbirni pregled prioritetnih projekata i okvira za njihovo finansiranje obuhvaćenih Planom implementacije 2020.-2022. godinu

Za planski period 2020. - 2022. godine ukupno je planirano 55 projekata, od čega 24 projekta koji su ili započeti, ili prenešeni iz prethodnog perioda. Posmatrajući po razvojnim sektorima za period 2020. - 2021. godine,u sklopu ekonomskog sektora je ukupno planirano 22 projekata, u društvenom sektoru 14 projekata, te u sektoru okoliša 19 projekta. Za realizaciju ovih projekata planirano je ukupno 18.238.200,00 KM, od toga iz vlastitih izvora 4.621.000,00 KM, iz eksternih 13.617.200,00 KM.

Grafikon 1. Pregled svih projekata po sektorima za period 2020.-2022.

Grafikon 2. Pregled strukture finansiranja za period 2020.-2022.



Što se tiče izvora eksternog finansiranja, najznačajniji predviđeni izvori za period 2020.-2022. godine, kao i prema prethodnim planovima implementacije su od strane domaćih institucija viših nivoa vlasti – ministarstva, zavodi i agencije, te međunarodni finansijski subjekti – razvojni programi (UNDP, USAID, SIDA), ambasade i međunarodni fondovi (IPA, FP7). Određeni iznos se planira obezbijediti i iz učešća lokalnih javnih preduzeća i ustanova te privrednih subjekata, a zadnja opcija preostaje i kreditno zaduženje za kapitalne investicije za koje se ne pronađu sredstva iz prethodno navedenih izvora.

Kako bi iskoristila prilike za privlačenje sredstava iz eksternih izvora, općina je tokom prethodnog perioda potpisala niz sporazuma sa UNDP u sklopu implementacije Projekta općinskog ekonomskog i okolišnog upravljanja (MEG), Projekta jačanje uloge mjesnih zajednica u BiH, Projekta Migracije i razvoj, a u 2019. godini Općina Sanski Most je pristupila i Projektu SECAP (Održivi akcioni plan za energiju i klimatske promjene) koji će u narednom periodu ponuditi mogućnost relizacije projekata iz oblasti energetske efikasnosti i prevencije prirodnih katastrofa, kojeg finansira UNDP. S druge strane, potpisani su i sporazumi o saradnji sa USAID za implementaciju projekata PRO – Budućnost, te projekta Diaspora Invest koji pruža direktnu pomoć privrednim sektorima u oblasti unaprijeđenja proizvodnih kapaciteta i kvaliteta radne snage.

Što se tiče domaćih institucija, potpisan je niz ugovora o implementaciji razvojnih projekata vezano za oblast javne, komunalne i poslovne infrastrukture (kantonalna i federalna ministarstva) za čiju implementaciju su sredstva obezbijeđena na osnovu prethodno raspisanih javnih poziva. Po pitanju rekonstrukcije javne saobraćajne infrastrukture, kao i u prethodnom periodu najveći obim saradnje se očekuje sa direkcijama, agencijama i zavodima na kantonalnom i entitetskom nivou, obzirom da je veći dio saobraćajnica u nadležnosti lokalne samouprave saniran i rekonstruiran, tako da su u narednom periodu prioritet saobraćajnice u nadležnosti viših nivoa (regionalne i magistralne ceste).

Realizacija budžetskih sredstava se sprovodi prema planu Općinskog budžeta i DOB-a gdje Općina redovno servisira planirane obaveze a najveći dio sredstava se realizira na projekte koje implementiraju Služba za razvoj, poduzetništvo i resurse, te JU Općinski fond za komunalne djelatnosti i infrastrukturu, tako da najveći dio općinskih sredstava se usmjerava za projekte iz oblasti privrede i javne komunalne infrastrukture.

1. PREGLED IMPLEMENTACIJE STRATEGIJE INTEGRIRANOG RAZVOJA

3.1. Sažet osvrt na prethodni period implementacije

Od početka realizacije razvojne Strategije od 2014. u potpunosti je završeno 82 projekta, što je 81,2 % od ukupno planiranih 101 projekta. Također je započeto 49 višegodišnjih projekata koji su još uvijek u procesu realizacije. Pri tome, važno je napomenuti da se zbog ograničenih ljudskih kapaciteta organa uprave ali i ostalih subjekata javnog, privatnog i nevladinog sektora, kao i zbog nedostatka finansijskih sredstava (uglavnom zbog ukidanja određenih donatorskih linija), odustalo od određenih projekata (uglavnom onih planiranih odmah 2014.), a da je kod nekih projekata izvršena izmjena, odnosno prilagođavanje, a u manjoj mjeri došlo je i definiranja i uvrštavanja novih projekata. Tu se prije svega misli na projekte javne infrastrukture, projekte unaprijeđenja sistema zaštite od prirodnih nesreća, ali i projekte unaprijeđenja kvaliteta radne snage i programe podrške privrednicima. Ujedno, u proces implementacije je uključeno 13 novih projekata (koji nisu bili planirani Strategijom, ali čije uključenje doprinosi realizaciji zacrtanih strateških/sektorskih ciljeva), a to su projekti energetske efikasnosti, sanacije štete od poplava, te projekti javne komunalne infrastrukture.

Ukupna vrijednost planiranih projekata od 2014. do kraja 2019. je 30.202.500,00 KM, dok je vrijednost u potpunosti završenih projekata kao i projekata koji su još uvijek u procesu realizacije 26.559.708,00 KM, što je 87,9% realizacije planiranog, s tim da ovdje treba uzeti u obzir da su neki projekti, uglavnom oni vezani za infrastrukturu, u određenim godinama realizirani u nešto većem obimu od planiranog, uglavnom zbog podrške institucija viših nivoa vlasti na koju se nije računalo tokom izrade plana implementacije.

Kada je riječ o strukturi realiziranih projekata, od ukupnog broja u potpunosti završenih projekata ili projekata koji su još uvijek u procesu realizacije, 22,3% ukupne vrijednosti je realizirano iz općinskog budžeta dok je ostatak od 77,7% realizirano iz eksternih izvora.

Posmatrajući realizaciju ukupnog broja započetih i u potpunosti završenih projekata, od početka realizacije Strategije, može se zaključiti da je postignuta visoka realizacija. Iako na procent realizacije ukupnog broja projekata utiču brojni faktori ipak se može zaključiti da je ukupna realizacija plana implementacije zadovoljavajuća posebno ako se uzme u obzir pozitivan trend u protekle 3 godine, jer se pristupilo jednom novom načinu izrade strateškog razvojnog dokumenta, a s tim se pristupilo i novom načinu pripreme i same realizacije projekata.

* 1. Pregled implementacije Strategije u izvještajnoj 2020. godini

Planom implementacije za 2020. godinu je planirano 50 projekata, započeta je implementacija 28 novih, i radi se o višegodišnjim projektima (mjerama) čija se implementacija nastavlja i u narednim godinama. Ukupan iznos svih planiranih projekata je 7.233.700,00 KM. Realizirano je 20 projekata u ukupnom iznosu od 2.905.924,00 KM, čime je procenat realizacije 40,17%. Od ukupnog iznosa realiziranih sredstava 50,9% odnosno 1.478.913,40 KM je sufinansiranje iz budžeta Općine Sanski Most, dok je ostatak sredstava od 49,1% odnosno 1.427.010,80 KM obezbijeđeno iz eksternih izvora finansiranja.

U tabelama u nastavku je dat detaljan prikaz ukupno realizovanih projekata u odnosu na planirano, ukupno i po sektorima:

Tabela 1. Pregled planiranih naspram ostvarenih projekata u 2020.godini (svi sektori)

|  |  |  |  |  |
| --- | --- | --- | --- | --- |
| PREGLED (potpuno ilidjelimično realizirani projekti) | Broj projekata | Ukupno | Iz budžeta | Iz eksternih izvora |
|
| PLANIRANO |  |  |  |  |
| A. Ukupan broj planiranih projekata | 52 | 7.233.700,00 KM | 1.723.000,00 KM | 5.510.700,00 KM |
| % struktura finansiranja od A |  | 100 | 23,8 | 76,2 |
| U REALIZACIJI |  |  |  |  |
| B. Ukupan broj u cijelosti ili djelimično realiziranih projekata | 20 | 2.905.924,20 | 1.478.013,40 | 1.427.010,80 |
| % u potpunosti ili djelimično realiziranih projekata (od A) | 38,46 % | 40,17% | 85,78% | 25,89% |
| % struktura (od B) |  | 40% | 34,2% | 35,39% |
| C. Ukupan broj djelimično realiziranih projekata | 8 | 1.010.727,00 | 505.626,00 | 505.101,00 |
| % djelimično realiziranih projekata (od A) | 60% | 65,2% | 47,2% | 25,9% |

Tabela 2. Finansijska projekcija planiranih i ostvarenih projekata raspoređenih po sektorima na osnovu Plana implementacije.

|  |  |  |  |  |  |
| --- | --- | --- | --- | --- | --- |
| 2020. god. | Oblast | Zbir finansijskihvrednosti projekata | | Struktura finansiranja realizovanih projekata | |
| Planirano | Realizovano | Budžet (%) | Ostalo (%) |
| Društveni razvoj | 797.000,00 | 191.576,00 | 42,28% | 57,2% |
| Ekonomski razvoj | 1.935.000,00 | 1.026.238,00 | 63,4% | 36,6% |
| Ekološki razvoj | 4.501.700,00 | 1.688.110,20 | 42,8% | 57,2% |
| Ukupno | 7.233.700,00 | 2.905.924,20 | 50,89% | 49,10% |
| % po planu implementacije | 100 | 40,17 | 85,83 | 31,33 |

Sektor ekonomskog razvoja

U sektoru ekonomskog razvoja za 2020. godinu planirano je 15 projekata, od kojih je realizirano njih 2 u potpunosti, te 6 djelomično realiziranih, odnosno onih koji su u toku. Za realizaciju ovih projekata je planirano 1.935.000,00 KM a realizirano je 1.026.238,00 KM što je 53,03 %. U ovom sektoru sredstva koja su namijenjena za realizaciju projekata su bila realizirana iz Budžeta 63,4% i iz eksternih izvora 36,6% (Detaljne informacije su prikazane u tabelama u nastavku teksta).

Tabela 3. Pregled planiranih i ostvarenih projekata u ekonomskom sektoru u 2019.godini

|  |  |  |  |  |
| --- | --- | --- | --- | --- |
| PREGLED (cijeli i djelimično realizirani projekti) | Broj projekata | Ukupno | Iz budžeta | Iz eksternih izvora |
|
| PLANIRANO |  |  |  |  |
| A. Ukupan broj planiranih projekata | 15 | 1.935.000,00 | 777.000,00 | 1.158.000,00 |
| % struktura finansiranja od A |  | 100% | 40,16% | 59,84% |
| U REALIZACIJI |  |  |  |  |
| B. Ukupan broj u cijelosti ili djelimično realiziranih proj. | 2 | 538.538,00 | 288.538,00 | 250.000,00 |
| % u potpunosti ili djelimično realiziranih projekata (od A) | 13,3% | 27,83% | 37.13 % | 21,58 % |
| % struktura (od B) |  | 100% | 63,45% | 36,54% |
| C. Ukupan broj djelimično realiziranih projekata | 6 | 1.026.238,00 | 651.238,00 | 375.000,00 |
| % djelimično realiziranih projekata (od A) | 40% | 53,03 % | 83,82 % | 32,38 % |

Društveni sektor

U društvenom sektoru za 2020. godinu planirano je 26 projekata. Za realizaciju ovih projekata je planirano 797.000,00 KM a realizirano je 191.576,00 KM što je 24,03%. U ovom sektoru sredstva koja su namijenjena za realizaciju projekata su bila realizirana u omjeru od 42,28% iz budžeta Općine, te 57,3% iz eksternih izvora finansiranja.

Tabela 4. Pregled planiranih i ostvarenih projekata u društvenom sektoru 2020. godini.

|  |  |  |  |  |
| --- | --- | --- | --- | --- |
| PREGLED (cijeli i djelimično realizirani projekti) | Broj projekata | Ukupno | Iz budžeta | Iz eksternih izvora |
|
| PLANIRANO | |  |  |  |
| A. Ukupan broj planiranih projekata | 26 | 797.000,00 | 196.000,00 | 601.000,00 |
| % struktura finansiranja od A |  | 100% | 24.6% | 75,4% |
| U REALIZACIJI | |  |  |  |
| B. Ukupan broj u cijelosti ili djelimično realiziranih proj. | 7 | 191.576,00 | 110.576,00 | 81.000,00 |
| % u potpunosti ili djelimično realiziranih projekata (od A) | 26,92% | 24,03% | 56,42% | 13,47% |
| % struktura (od B) |  | 100% | 57,71% | 42,28% |
| C. Ukupan broj djelimično realiziranih projekata | 7 | 191.576,00 | 110.576,00 | 81.000,00 |
| % djelimično realiziranih projekata (od A) | 26,92% | 24,03% | 56,42% | 13,47% |

Sektor zaštite okoliša/životne sredine

U sektoru okoliša/ zaštite životne sredine za 2020. godinu planirano je11 projekata. Iz prethodnih godina su prenešena 8 projekata čija je realizacija nastavljena u izvještajnoj godini a započeta je realizacija 5 novih projekta. Za realizaciju ovih projekata je planirano 4.501.700,00 KM a realizirano je 1.688.110,20 KM što je 37,5%. U ovom sektoru sredstva koja su namijenjena za realizaciju projekata su bila realizirana iz općinskog budžeta u omjeru od 42,8% nasuprot 57,2% iz eksternih izvora.

Tabela 5. Pregled planiranih i ostvarenih projekata u sektoru okoliša/ zaštite životne sredine u 2020.godine

|  |  |  |  |  |
| --- | --- | --- | --- | --- |
| PREGLED (cijeli i djelimično realizirani projekti) | Broj projekata | Ukupno | Iz budžeta | Iz eksternih izvora |
|
| PLANIRANO |  |  |  |  |
| A. Ukupan broj planiranih projekata | 11 | 4.501.700,00 | 750.000,00 | 3.751.700,00 |
| % struktura finansiranja od A |  | 100% | 16,66% | 83,33% |
| U REALIZACIJI |  |  |  |  |
| B. Ukupan broj u cijelosti ili djelimično realiziranih proj. | 9 | 1.718.110,20 | 747.099,44 | 971.010,80 |
| % u potpunosti ili djelimično realiziranih projekata (od A) | 81.81% | 38,16% | 99,6% | 25,88% |
| % struktura (od B) |  | 100% | 43,48% | 56,52% |
| C. Ukupan broj djelimično realiziranih projekata | 4 | 1.404.351,20 | 546.340,44 | 858.010,8 |
| % djelimično realiziranih projekata (od A) | 36,36% | 31,19% | 72,84% | 22,86% |

* 1. Makroekonomski indikatori i analiza razvojnih trendova

|  |  |  |  |  |  |
| --- | --- | --- | --- | --- | --- |
| INDIKATOR | | 2017. | 2018. | 2019. | 2020. |
| STANOVNIŠTVO (PROCJENA) | | 40.402 | 40.166 | 39.852 | 39.651 |
| RADNO AKTIVNO STANOVNIŠTVO | | 30.077 – (74,4%) | 29.841 – (74,3%) | 29.514 – (74,1%) | 29.279  (73,8%) |
| STEPEN ZAPOSLENOSTI | | 4.030  (13,4%) | 4.384  (14,7%) | 4.448  (15,1%) | 4.239  (14,5%) |
| STEPEN NEZAPOSLENOSTI | | 3.943  (49,5%) | 3.718  (45,9%) | 3.375  (43,1%) | 3.358  (44,2%) |
| NEZAPOSLENOST PREMA STEPENU STRUČNOG OBRAZOVANJA | *VSS* | 120 | 111 | 101 | 120 |
| *VŠS* | 22 | 22 | 20 | 18 |
| *SSS* | 822 | 791 | 731 | 759 |
| *NSS* | 0 | 0 | 0 | 0 |
| *VKV* | 51 | 42 | 35 | 34 |
| *KV* | 1.446 | 1.318 | 1.174 | 1.159 |
| *PKV* | 122 | 113 | 99 | 92 |
| *NKV* | 1.362 | 1.321 | 1.217 | 1.177 |
| UKUPNO | 3.943 | 3.718 | 3.375 | 3.358 |
| PROSJEČNA NETO PLAĆA | | 767 KM | 794 KM | 789 KM | 808 KM |
| PROSJEČNA PENZIJA | | 323,05 KM | 343,12 KM | 355,75 KM | 365,05 KM |
| VANJSKOTRGOVINSKA RAZMJENA | | UVOZ – 28.615.048 KM  IZVOZ – 43.102.428 KM | UVOZ-  29.978.027 KM  IZVOZ –  58.868.021 KM | UVOZ- 49.769.318 KM  IZVOZ- 78.624.940 KM | UVOZ- 45.105.327 KM  IZVOZ- 74.104.763 KM |
| PORESKI PRIHODI | | 4.357.929  (po glavi stanovnika 108 KM) | 3.078.624  (po glavi stanovnika 77 KM) | 3.053.144  (po glavi stanovnika 77 KM) | 3.187.638  (po glavi stanovnika 80 KM) |
| STRUKTURA POSLOVNIH SUBJEKATA | *pravna lica* | 636 | 641 | 648 | 651 |
| *podružnice* | 381 | 375 | 407 | 391 |
| *obrtnici* | 690 | 688 | 655 | 656 |

Napomena: Podaci navedeni iz redovne godišnje publikacije ''Socio-ekonomski pokazatelji po općinama'' Federalnog zavoda za programiranje razvoja

Po pitanju osnovnih makroekonomskih indikatora, evidentan je konstantan pad prisutnog stanovništva, odnosno depopulacija i negativni migracijski trend uslovljen socio-ekonomskim uvjetima. Gore navedeni podaci se baziraju na procjenama Federalnog zavoda za programiranje razvoja, jer drugih podataka iz ostalih izvora trenutno nema, a smatra se da je ovaj trend u praksi još izraženiji. Pandemija virusa Covid-19 je u određenoj mjeri usporila negativna migracijska kretanja u cijeloj BiH i susjednim zemljama, tako da je i u lokalnoj zajednici u posljednjih godinu dana došlo do određenog smanjenja broja stanovništva koje napušta mjesto prebivališta.

Posljednje 4 godine, sve do proglašenja globalne pandemije virusa Covid-19, na području Sanskog Mosta bilježilo se konstantno povećanje broja zaposlenih, s naglaskom na povećanje zaposlenih u prerađivačkoj industriji, koje je paralelno pratilo i smanjenje broja nezaposlenih lica, s tim da je ovo smanjenje dijelom povezano i sa gore navedenim negativnim migracijskim trendom, odnosno iseljavanjem lokalnog stanovništva. Tokom 2020. broj zaposlenih je u odnosu na godinu prije smanjen za 209 što je direktna posljedica navedene pandemije i nemogućnosti izvoza što je direktno dovelo i do smanjenja obima proizvodnje. Smanjenje broja zaposlenih dijelom se može opravdati i uvođenjem strogih epidemioloških mjera koje su dovele do privremene obustave niza uslužnih djelatnosti. Broj nezaposlenih je u 2020. u odnosu na godinu prije je neznatno smanjen za 19 lica ali se zbog nedostatka dodatnih investicija i smanjenja ukupnog obima poslovanja zbog pandemije može povezati sa negativnim migracijama u predpandemijsko vrijeme.

Lična primanja – neto plate i penzije u proteklom periodu od 4 godine bilježe konstantno ali blago povećanje, ali i dalje su znatno ispod prosjeka Federacije BiH, gdje je prosječna plata za 2020. iznosila 957 KM, dok je isti prosječni iznos za općinu Sanski Most u 2020. bio 808 KM, odnosno 85% federalnog prosjeka. Što se tiče penzija, prosječni iznos za općinu Sanski Most je u 2020. bio 365,05 KM što je 85% prosječnog federalnog iznosa penzije od 427,92 KM.

Vanjskotrgovinska razmjena bilježi porast i u domenu izvoza i uvoza sve do 2020., odnosno do proglašenja pandemije koja je obustavila izvoz i trgovinska kretanja u cijelom svijetu, a koja su se negativno odrazila i na privredne subjekte s područja Sanskog Mosta. Povećanje uvoza do 2020. se pravda povećanjem obima investicija i obima proizvodnje koji su uslovili povećanjem uvoza sirovine. S druge strane, navedeno povećanje obima investicija direktno je dovelo i do povećanja obima prerađivačke industrije i izvoza. U odnosu na period prije pandemije virusa Covid-19, u Sanskom Mostu je došlo do smanjenja ukupne ekonomske djelatnosti, gdje je izvoz smanjen za nekih 4,5 miliona KM, odnosno nešto više od 5% u odnosu na 2019. Ipak, kad se pogledaju ovi parametri u kontekstu Unsko-sanskog kantona, možemo biti zadovoljni i opravdano optimistični obzirom da je Sanski Most ostao lokalna sredina sa najvećim izvozom na području USK, gdje su svega 2 općine (Bosanski Petrovac i Velika Kladuša) zabilježili porast izvoza u 2020. u odnosu na godinu prije dok su ostale lokalne zajednice zabilježile skoro iste (Bužim i Cazin), odnosno znatno slabije rezultate (Bihać, Bosanska Krupa i Ključ).

Gledajući period od posljednje 4 godine, Sanski Most lokalna zajednica na području USK koja je ostvarila najveći porast izvoza u navedenom periodu od ukupno 72%, dok je npr. Općina Ključ u istom periodu ostvarila pad izvoza za preko 42%.

Po pitanju strukture poslovnih subjekata, broj pravnih lica bilježi konstantan ali blag porast, broj podružnica je u porastu sve do proglašenja pandemije, dok je broj obrtnika u blagom padu, a tokom 2020. zabilježen i blagi porast broja novoregistriranih subjekata. Iako se zbog navedene pandemije očekivao povećan broj zahtjeva za odjavu samostalne privredne djelatnosti (nadležnost općinskog organa uprave), tokom 2020. u odnosu na godinu prije došlo je čak do smanjenja broja zahtjeva ove vrste, tako da je ukupan broj zahtjeva za trajnu i privremenu odjavu smanjen sa 128 zahtjeva u 2019., na 106 zahtjeva u 2020. godini (smanjenje za 17%). Važno je i napomenuti da se dio zahtjeva za trajnu odjavu odnosi na retroaktivnu odjavu privrednih subjekata registriranih prije 1992., gdje njihovi vlasnici odnosno nosioci rješenja podnose zahtjev za odjavu zbog ostvarivanja prava na penziju, tako da se ne može konstatirati da su sve trajne odjave direktno vezane za smanjenje obima poslovanja usljed pandemije korona virusa. Po pitanju izdavanja novih rješenja odnosno odobrenja za obavljanje samostalne trgovačke, ugostiteljske i obrtničke djelatnosti došlo je do povećanja broja novoosnovanih subjekata ove vrste, gdje je u 2020. godini izdato je ukupno 73 rješenja, što je za 4 rješenja više u odnosu na 2019. godinu kad je istih izdato 69.

3.4. Ključni rezultati i ostvareni progres

U ekonomskom sektoru najveći rezultat je ostvaren kroz realizaciju mjera usmjerenih ka aktivnoj politici zapošljavanja, te kroz projekte unaprijeđenja kvaliteta poslovne infrastrukture. Na ovaj način dodatno je unaprijeđena saradnja sa privrednim sektorom i otvorena je mogućnost saradnje u drugim oblastima, tako da će prioritet općinskog organa uprave u narednom periodu biti rješavanje problema kvaliteta radne snage kroz tripartitno partnerstvo između Općine, privrednog sektora i obrazovnih institucija koje se bave srednjim strukovnim obrazovanjem. Poseban rezultat je ostvareni u segmentu primarne poljoprivredne proizvodnje gdje su dodatno unaprijeđeni finansijski i tehnički kapaciteti proizvođača ovog tipa, gdje je uspostavljen novi način partnerstva koji se ogleda kroz zajednička ulaganja gdje Općina pokriva dio troškova koji su do sad bili obaveza poljoprivrednih proizvođača u procesu apliciranja i realizacije projektnih aktivnosti. U segmentu hardware komponente, nastavljeno je proširenje poslovne infrastrukture u zoni ''Šejkovača'', te su za naredni period planirane aktivnosti vezano za formiranje i proglašenje Poslovne zone ''Zdena'' na području nekadašnje fabrike ''ŠIP Sana''.

U domenu društvenog sektora i ove godine najveći rezultat je ostvaren kroz unaprijeđenje kvaliteta usluga lokalne uprave, prije svega kroz jačanje kapaciteta Mjesnih zajednica za samostalnu pripremu i realizaciju razvojnih projekata iz domena njihovog rada te kroz poboljšanje infrastrukturnih kapaciteta, a sa lokalnim udruženjima kroz realizaciju budžetskih sredstava na projektnoj osnovi. Sa institucijama iz obrazovnog sektora ostvarena je saradnja u dijelu unaprijeđenja partnerstva između lokalne uprave, privrede i strukovnih škola usmjerenog ka poboljšanju kvaliteta praktične nastave i izmjene planova i programa u skladu sa potrebama lokalne privrede, te izradu podzakonskih akata vezano poboljšanje kvaliteta praktične nastave i njeno sprovođenje u skladu sa potrebama lokalne privrede. U oblasti kulture i sporta Općina je pružila podršku subjektima ove vrste u skladu sa materijalnim mogućnostima u budžetu Općine gdje je lokalna uprava najviše aktivnosti realizirala u smjeru poboljšanja infrastrukturnih kapaciteta i uvjeta za rad. Glavni prioritet u narednom periodu će biti dodatno unaprjeđenje kapaciteta obrazovnih ustanova kako bi se adekvatno riješio problem kvaliteta radne snage, odnosno kako bi se lokalni obrazovni sistem za strukovna zanimanja što više uskladio sa potrebama lokalnog tržišta rada.

U oblasti okoliša najznačajniji rezultati su ostvareni kroz unaprijeđenje komunalne i saobraćajne infrastrukture. Kroz Projekt MEG kojeg u partnerstvu sa Općinom Sanski Most realiziraju UNDP i Vlada Švicarske, nastavljena je izgradnja vodovodnog i kanalizacionog sistema u Prvomajskoj ulici čijim završetkom će se stvoriti preduvjeti za izgradnju kanalizacionog sistema u planiranoj Poslovnoj zoni ''Zdena'' odnosno njeno priključenje na gradski kanalizacioni sistem. Dodatno je i proširen gradski kanalizacioni sistem izgradnjom lokalne trase Kruhari - Jezernice, a završene su sve pripremne radnje za izgradnju zaštitnog zida na obali rijeke Sane na lokalitetu Gerzovo, čime će se u narednom periodu širi centar grada biti zaštićen od prirodnih nesreća. Pored navedenog, nastavljena je i regulacija vodotoka 1. I 2. Kategorije čime je navedeni sistem zaštite od prirodnih nesreća dodatno unaprijeđen. U saradnji sa JU Općinski fond za komunalne djelatnosti i infrastrukturu nastavljena je rekonstrukcija postojeće i izgradnja nove lokalne putne mreže gdje je realizirano 15 projekata ukupne vrijednosti oko 813.500,00 KM. U saradnji sa Direkcijama za ceste USK i Federacije BiH nastavljen je proces rekonstrukcije saobraćajnica višeg reda (regionalne i magistralne ceste) koje nisu značajnije obnovljene još od prestanka ratnih sukoba u BiH. I u oblasti okoliša je dodatno unaprijeđena i insitucionalna saradnja sa ostalim subjektima javnog sektora, prije svega sa komunalnim preduzećima i ustanovama, gdje je i realizirano najviše eksternih sredstava i gdje su njihovi godišnji planovi rada harmonizirani i usklađeni sa lokalnim razvojnim dokumentom kao polaznom osnovom.

3.5. Vertikalna i horizontalna usklađenost i nivo integriranosti

Svi projekti i mjere koji se realiziraju na području Općine Sanski Most su usaglašeni sa važećom Strategijom lokalnog razvoja, odnosno trogodišnjim Planom implementacije kojeg redovno na godišnjem nivou usvaja Općinsko vijeće, te Planom kapitalnih investicija i Planovima rada Javnih preduzeća i ustanova, gdje je sufinansiranje od strane lokalne zajednice obezbijeđeno i planirano budžetom Općine za tekuću godinu.

Vezano za horizontalnu usklađenost, postoje problemi sa institucijama viših nivoa vlasti iz razloga što većina strateških razvojnih dokumenata na višim nivoima vlasti ističu tekuće 2021. godine, a prema dostupnim informacijama nije započet postupak njihovog ažuriranja, odnosno Općina kao lokalna zajednica nije obaviještena niti konsultirana po ovom pitanju.

U svom redovnom poslovanju lokalna uprava priprema projektne prijedloge prema javnim pozivima viših nivoa vlasti koji su koncipirani na osnovu godišnjih planova u čijoj izradi lokalne zajednice ne učestvuju, a često se javlja i činjenica da institucije viših nivoa uopće ne dodijeljuju sredstva u skladu sa svojim strateškim planovima, što je slučaj i sa Strategijom razvoja USK, koja je usvojena 2014. godine a do danas nije implementiran niti jedan projekt iz ovog dokumenta, niti se rade godišnji planovi implementacije što je bila obaveza Vlade i Skupštine USK. Dodatni problem predstavlja i činjenica da je nova Strategija razvoja USK za period 2021. – 2027. usvojena u maju tekuće godine, a do danas nije objavljena, što otežava proces planiranja i ažuriranja razvojnih dokumenata na lokalnom nivou. Zakon o razvojnom planiranju Federacije BiH daje mogućnost lokalnim zajednicama da preuzmu važeću kantonalnu strategiju razvoja kao svoju uz definiranje vlastitih mjera i projekata, ali zbog gore navedenih razloga ovu praksu nije moguće primijeniti na Strategiju razvoja USK i Općinu Sanski Most.

3.6. Institucionalni kapaciteti općinske uprave i saradnja sa bitnim akterima

Poslove centralne koordinacione jedinice za upravljanje razvojnim aktivnostima u Općini Sanski Most provodi JURA – Jedinica za upravljanje razvojem koja je utvrđena Odlukom o izmjeni i dopuni odluke o organizaciji i djelokrugu rada općinskog organa uprave općine Sanski Most koju je Općinsko vijeće Sanski Most usvojilo na 23. sjednici održanoj 19.03.2015. godine. JURA kao posebna organizaciona jedinica, između ostalog, zadužena je za poslove koordinacije upravljanja razvojem, strateškog planiranja, implementacije strategije razvoja, te praćenju i vrednovanju realizacije strateških mjera i projekata. Pravilnikom o unutrašnjoj organizaciji Jedinstvenog općinskog organa uprave JURA uključuje 7 uposlenika i kadrovski je popunjena u skladu sa Pravilnikom. Vezano za potrebe za daljim poboljšanjem kapaciteta ove jedinice neophodno je u narednom periodu izvršiti dodatne obuke iz oblasti upravljanja projektnim ciklusom i dio redovnih poslova ovih uposlenika dijelom preraspodijeliti na druge uposlene kako bi primarni zadatak JURA-e bio koordinacija i upravljanje aktivnostima iz domena lokalnog razvoja.

Tokom prve godine implementacije lokalnog razvojnog dokumenta (2014.) usvojen je i APIS – alat za praćenje implementacije strategije kao multidisciplinarna baza podataka koja sadrži objedinjene podatke o planiranim projektima, njihovom stepenu implementacije, finansijskoj konstrukciji i kapacitetima zaduženim za realizaciju. Tokom 2019. APIS je bio u potpunosti funkcionalan, i ažurira se na tromjesečnoj osnovi, i najviše je služio za izradu izvještaja o stepenu implementacije, te za izradu Plana implementacije 2020. – 2022., kojeg je u međuvremenu usvojilo i Općinsko vijeće.

U pogledu implementacionih kapaciteta ostalih aktera (NVO, poslovnog sektora i drugih aktera koji učestvuju ili indirektno doprinose implementaciji Strategije) stanje se može opisati kao zadovoljavajuće jer od procesa izrade i usvajanja strategije razvoja proširuje se mreža lokalnih subjekata i partnera koji aktivno učestvuju u izradi i provođenju razvojnih projekata. Od ostalih aktera kao ključni partneri se izdvajaju, pored javnih preduzeća i ustanova, i nekoliko nevladinih organizacija koje se bave lokalnim razvojem, a u društvenom sektoru najznačajniji partneri su lokalna udruženja i organi MZ. Navedeni akteri su dijelom samostalno, a dijelom u saradnji sa Općinom aplicirali na vanjske fondove i ostvarili eksterna sredstva ili na drugi način doprinijeli implementaciji strategije (uglavnom tehničkim obukama i edukacijama za korisnike). Tokom 2021. formirano je i lokalno udruženje privrednika koje će u narednom periodu biti jedan od najznačajnijih partnera lokalne uprave u kreiranju i sprovođenju mjera usmjerenih ka podršci lokalnom privrednom sektoru i unaprijeđenju poslovnog ambijenta.

Tokom 2020. godine nastavljena je uspješna saradnja sa Razvojnim programom Ujedinjenih nacija (UNDP) kroz projekte MEG, Jačanje uloge MZ u BiH, Dijaspora za razvoj, a tokom prošle godine Općina je izradila i usvojila SECAP – Akcioni plan održivog upravljanja energijom i prilagođavanja klimatskim promjenama Općine Sanski Most do 2030., kroz koji će biti otvorena mogućnost realizacije projekata iz oblasti klimatskih promjena, zaštite od prirodnih nesreća i energetske efikasnosti. Realizirane su samo projektne aktivnosti za koje su potpisani ugovori prije marta 2020., novi projekti i aktivnosti se očekuju početkom 2021.

Što se tiče saradnje sa institucijama viših nivoa vlasti, u protekloj godini Vlada Federacije BiH i Vlada USK su gotovo svu svoju podršku Općini Sanski Most preusmjerili kroz sanaciju zdravstvenih i ekonomskih posljedica pandemije virusa Covid-19, te je u saradnji s njima realiziran niz projekata podrške privrednom sektoru, podrške primarnoj poljoprivrednoj proizvodnji, poticanju javnih radova i investicija, i nabavke opreme i sredstava za rad zdravstvenim ustanovama s područja Sanskog Mosta.

1. ZAKLjUČCI I PREPORUKE

* U skladu sa Strategijom razvoja USK 2021. – 2027. usvojiti Strategiju razvoja Općine Sanski Most za isti period, uz posebno definirane mjere i projekte.
* Stepen realizacije srednji uz jednak stepen sufinansiranja iz budžeta Općine i eksternih izvora.
* Nedostatak eksternih sredstava zbog pandemije virusa Covid-19
* Planiranje u narednom periodu usuglasiti sa epidemiološkom situacijom.
* Planirati redovna i stalna sredstva za sanaciju ekonomskih posljedica pandemije.
* Planiranje u skladu sa propisima koji reguliraju godišnje planiranje i izvještavanje – Plan implementacije, Planovi rada Općinskih službi, Budžet Općine, Planovi rada javnih preduzeća i ustanova
* Nedovoljno iskorištena institucionalna saradnja sa dijasporom
* Problem u saradnji sa domaćim institucijama predstavlja način dodjele sredstava jer svake godine dolazi do promjene u metodologiji i vremenskom rasporedu raspisivanja javnih poziva
* Nedostatak prostorno-planske dokumentacije dodatno usložnjava proces planiranja i realizacije projekata na terenu, posebno otežavajuća okolnost za privredni sektor
* Komplicirane procedure javnih nabavki u postupku odabira izvođača radova za velike infrastrukturne projekte

Fokus lokalne uprave u narednom periodu će biti intenziviranje aktivnosti na uspostavi i promociji povoljnog poslovnog ambijenta i proširenju postojećih i realizaciji novih investicija u realnom sektoru na lokalnom nivou, kako bi se pokušao ostvariti minimum uvjeta za nova zapošljavanja s naglaskom na omladinsku populaciju. U svrhu realizacije navedenog, u 2021. godini prioritet će biti unaprjeđenje poslovne infrastrukture, te realizacija poticajnih mjera za zapošljavanje, te podrška strukovnom obrazovanju u svrhu unaprijeđenja kvaliteta nastave i njene kompatibilnosti sa potrebama lokalne privrede. Vezano za društveni i okolišni sektor, za uspješniju realizaciju projekata iz ovih sektora neophodno je nastaviti dobru saradnju sa organima MZ i lokalnim udruženjima, te sa JKP ''Vodovod i kanalizacija'', te JU ''Općinski fond za komunalne djelatnosti i infrastrukturu'' koji su ujedno i nosioci projekata iz okolišnog sektora.

1. ANEKSI

* Tabelarni pregled stanja realizacije projekata u 2020. godini

Tabelarni pregled stanja realizacije strateških projekata u 2020. godini

|  |  |  |  |  |  |
| --- | --- | --- | --- | --- | --- |
| Veza sa strateškim i sektorskim ciljem i programom | Projekat /mjera | Status projekta | Izvori finansiranja | | |
| Budžet | Eksterni izvori | Ukupno | |
| Ekonomski sektor | | | | | | |
| SC 1:O.C.1.2 | Promocija investicijskih mogućnosti Sanskog Mosta | U toku | - | - | - | |
| SC1 O.C 1.2 | Uspostava centra za podršku biznisu i saradnju sa dijasporom | U toku | - | - | - | |
| SC 1:O.C.1.2; O.C:2.1. | Podrška pokretanju novih biznis ideja mladih u saradnji sa dijasporom i FZZZ | U toku | 15.000,00 | 25.000,00 | 40.000,00 | |
| SC 2. OC 1.3. OC 3.7. | Izgradnja infrastrukture u zoni Šejkovača (saobraćajnica, vodovod i kanalizacija) dionica S7 | U toku | 268.000,00 | 250.000,00 | 518.000,00 | |
| SC 2., OC 1.2., | Izgradnja rasvjete u zoni Šejkovača dionica S7 | U toku | 20.538,00 | - | 20.538,00 | |
| SC 2. OC 1.4. | Podrška poljoprivrednoj proizvodnji / COVID/ | U toku | 202.037,00 | 100.000,00 | 302.037,00 | |
| SC 1:O.C.1.2; O.C:2.1. | Podrška i sufinansiranje projekata zapošljavanja | U toku | 82.103,00 | - | 82.103,00 | |
| SC 1:O.C.1.2; O.C:2.1. | Podrška u izgradnji novih poslovnih objekata u proizvodnji i poljoprivredi | U toku | 63.560,00 | - | 63.560,00 | |
| Ukupno ekonomski sektor | | | | | 1.005.700,00 | |
| Društveni sektor | | | | | | |
| SC 3, OC 2.2. | Uspostava geoinformacionog sistema u Organu uprave Sanski Most (GIS) | U toku | 20.000,00 | 10.000,00 | 30.000,00 | |
| SC 3, OC 2.2. | Jačanje kapaciteta MZ - obuke | U toku | - | 7.000,00 | 7.000,00 | |
| SC 3, OC 2.2. | Uvođenje e-uprave kroz elektronski registar administrativnih poslova | U toku | - | 10.000,00 | 10.000,00 | |
| SC3, OC 2.3. | Uređenje prostora Matičnih ureda i nabavka softwera | U toku | 16.447,00 | - | 16.447,00 | |
| SC3, OC 2.3. | Nabavka medicinske opreme za potrebe Opće bolnice u Sanskom Mostu | U toku | - | 50.000,00 | 50.000,00 | |
| SC3, OC 2.3. | Podrška Centru za mentalno zdravlje u okviru Opće bolnice | U toku | 4.000,00 | - | 4.000,00 | |
| SC 3, OC 2.1. | Stipendiranje studenata deficitarnih stručnih usmjerenja | U toku | 53.800,00 |  | 53.800,00 | |
| Ukupno društveni sektor | | | | | 171.247,00 | |
| Okolišni sektor | | | | | | |
| SC 2, OC 3.3. | Izgradnja pomoćnog stadiona NK Podgrmeč | U toku | 16.329,00 | 11.000,00 | 27.329,00 | |
| SC 2, OC 3.2. | Izgradnja kanalizacione mreže ulica Prvomajska III faza | U toku | 240.655,00 | 167.479,00 | 408.134,00 | |
| SC 2, OC 3.2. | Ugradnja stolarije u zgradi Općine II | Završeno | 10.000,00 | 88.000,00 | 98.000,00 | |
| SC 2, OC 3.2. | Regulacija vodotoka Majdanuše u Novom naselju, regulacija Blihe u Husimovcima i sanacija nasipa na rijeci Sani u Alagića polju /rađeno u dvije faze / | Završeno | 42.150,00 | - | 42.150,00 | |
| SC 2, OC 3.2. | Izgradnja kanalizacionog sistema Kruhari | Završeno | 105.346,00 | 131.101,00 | 236.447,00 | |
| SC 2, OC 3.7. | Izgradnja pristupnog puta za Dabarsku pećinu | Završeno | 9.150,00 | 25.000,00 | 34.150,00 | |
| SC2, OC 2. | Izgradnja staze prema Vodopadu rijeke Blihe II faza | Završeno | 34.113,00 | - | 34.113,00 | |
| SC2, OC3.4, 3.5 | Rekonstrukcija i izgradnja lokalne putne mreže u MZ | U toku | 294.038.12 | 519.441.57 | 813.479,69 | |
| SC2, OC3.6, 2.2 | Rekonstrukcija ulične rasvjete na principu LED tehnologije | U toku | 54.910,44 | 75.000,00 | 129.910,44 | |
| Ukupno okolišni sektor | | | | | 1.823.713 | |

Sadržaj

|  |  |  |
| --- | --- | --- |
|  | Izvršni sažetak | 2. |
| 1. | Uvod | 3. |
| 2. | Strateški ciljevi i prioriteti | 3. |
| 2.1. | Vizija | 3. |
| 2.2. | Strateški ciljevi | 4. |
| 2.3. | Sektorski ciljevi | 4. |
| 2.4. | Ključni planirani prioriteti i fokusi za izvještajni godišnji period (2020. godina) | 5. |
| 2.5. | Zbirni pregled prioritetnih projekata i okvira za njihovo finansiranje obuhvaćenih Planom implementacije 2020.-2022. godinu | 6. |
| 3. | Pregled implementacije Strategije integriranog razvoja | 8. |
| 3.1. | Sažet osvrt na prethodni period implementacije | 8. |
| 3.2. | Pregled implementacije Strategije u izvještajnoj 2020. godini | 9. |
| 3.3. | Makroekonomski indikatori i analiza razvojnih trendova | 12. |
| 3.4. | Ključni rezultati i ostvareni progres | 16. |
| 3.5. | Vertikalna i horizontalna usklađenost i nivo integriranosti | 17. |
| 3.6. | Institucionalni kapaciteti općinske uprave i saradnja sa bitnim akterima | 17. |
| 4. | Zaključci i preporuke | 18. |
| 5. | Aneksi - Tabelarni pregled stanja realizacije strateških projekata u 2020. godini | 20. |